שום דבר לא יפגע בי

"שום דבר לא יפגע בי" הוא שיר עברי שנכתב על ידי ארז שְטָרְק והתפרסם כעשור לאחר מותו כאשר הולחן על ידי יורם חזן ובוצע על ידי כנסיית השכל במסגרת המיזם המוזיקלי "עוד מעט נהפוך לשיר" של גלי צה"ל. בנובמבר 2023 הוציאה הלהקה גרסה חדשה של השיר, בה נכלל קולה של עמית מן, ששימשה כפרמדיקית מד"א ונרצחה במהלך הטבח בבארי במתקפת הפתע על ישראל באוקטובר 2023. סגן ארז שטרק היה קצין הקשר (קשר"ג) של רכס הבופור ונהרג באסון המסוקים (1997), בגיל עשרים ואחת. הוא השאיר אחריו יומן ופנקס שירים בו נמצא השיר. בריאיון שפורסם בסמוך ליציאת השיר לרדיו סיפרה אחותו אושרית שהשיר "הופיע בסוף הפנקס, ודף לפניו הייתה מצוירת מצבה שעליה כתוב 'ארז'. אחי הגדול אילן ואני מצאנו את זה יחדיו והיינו המומים, כאילו הוא ידע". השיר נמצא במהלך השבעה. מלחין השיר יורם חזן, סולן להקת כנסיית השכל, העיד: בחרתי שיר שמייצג בצורה הכי ברורה את הטרגדיה, שיר של דאגה שמאפיינת את הישראליות, הורים שכל הזמן דואגים לילדים שלהם. מעבר לזה, עצם העובדה שהשיר הוא נבואה שהתגשמה, הופכת אותו קשה יותר. בחיים שלי לא שרתי טקסט ישיר כל כך. בלתי נתפס שאדם יכול לכתוב מילים כאלה. חיילים חווים סביבם דברים קשים, וזה מוביל לסוג של ציניות בהתייחסות למה שעובר עליהם, ואפשר לראות את זה בשיר. השיר הולחן ובוצע בשנת 2008 במשדר רדיו בהגשתו של גולן יוכפז ובהפקתה של חן ארצי סרור. לימים כתבה סרור: אמא של ארז, ברכה, ביקשה ביצוע שקט ועדין."רק לא רוקנרול". ידעתי אז שכנסיית השכל הם שבחרו להלחין ולבצע ולא היה קל לתווך [...] מהר משחשבנו הוא כבש את הרדיו. שנים אחרי היא עוד התקשרה מתוך ההופעות של כנסיית השכל ברעש ההיסטרי ואמרה: "תודה שנתתם לו חיים". חודשיים לפני הירצחה, פרמדיקית מד"א עמית מן הקליטה את עצמה שרה את השיר. בטבח בבארי במתקפת הפתע על ישראל שהתה עמית במרפאת הקיבוץ, שם ניסתה להציל פצועים רבים בעודה ממתינה לכוחות ההצלה, אך בסופו של דבר גם היא נרצחה. לאחר הטבח, העבירה משפחתה את ההקלטה לידי להקת כנסיית השכל, וזו החליטה להוציא גרסה חדשה לשיר, בה משולב קולה של עמית. עם פרסום הגרסה החדשה, ב-13 בנובמבר 2023, כתבו אנשי הלהקה כי "עמית שרה מרגש כל כך, בקול עמוק וחם. השירה שלה הייתה כנה וממגנטת. לקראת המפגש עם המשפחה נכנסנו לאולפן והקלטנו את השיר מחדש עם קולה של עמית כמזכרת למשפחה". סרטון השיר "שום דבר לא יפגע בי" באתר יוטיוב מילות השיר "שום דבר לא יפגע בי" באתר שירונט קורות החיים של ארז שטרק, באתר "יזכור" של משרד הביטחון ליטל דוידוביץ', ‏כותב, ספורטאי וחייל: הסיפור של ארז שטרק, באתר ערוץ הספורט, 5 במאי 2014 הילה מלמד גלר, 18 שנה לאסון המסוקים: "הבנתי שאין לי בן יותר", Blinker קריית אתא, 13 בפברואר 2015 מיכאל פייגה (2010). תש"ע. "האנדרטה לאסון המסוקים ופרדוקס הפרטת ההנצחה של חללי הלאום" (PDF). עיונים בתקומת ישראל. מכון בן גוריון ואוניברסיטת בן גוריון. 20: 136–137. ISSN 0792-7169. שום דבר לא יפגע בי - ישראל מחוברת, בביצוע כנסיית השכל, וידאו קליפ של השיר בערוץ "ישראל מחוברת - שידורים מבית היוצר", באתר יוטיוב, 13 באפריל 2020 שום דבר לא יפגע בי - אושרית שטרק הראל מספרת על אחיה, סגן ארז שטרק, סרטון בערוץ "האחים שלנו", באתר יוטיוב, 26 באפריל 2020 שום דבר לא יפגע בי, בביצוע עמית מן וכנסיית השכל, וידאו קליפ של השיר באתר יוטיוב, 13 בנובמבר 2023 השיר האחרון של עמית - הביצוע המצמרר של כנסיית השכל עם קולה של פראמדיקית מד"א עמית מן שנרצחה בבארי, סרטון בערוץ "Magen David Adom", באתר יוטיוב, 16 בנובמבר 2023 מה עומד מאחורי המילים - של השיר "שום דבר לא יפגע בי"? | צה"ל, סרטון בערוץ "צה"ל - צבא ההגנה לישראל", באתר יוטיוב (אורך: 04:26) דנה ויילר, "אני לא יכול יותר להדחיק", באתר nrg‏, 6 במאי 2008. שום דבר לא יפגע בי - אושרית שטרק הראל מספרת על אחיה, סגן ארז שטרק, סרטון בערוץ "האחים שלנו", באתר יוטיוב, 26 באפריל 2020. ציוץ של חן ארצי סרור ברשת החברתית אקס (טוויטר), 4 במאי 2022. גיל משעלי, ‏עמית מן ז"ל שרה את "שום דבר לא יפגע בי" של כנסיית השכל - והלהקה הקליטה ביצוע משותף עם קולה, באתר ‏מאקו‏, 13 בנובמבר 2023 שום דבר לא יפגע בי, מתוך אתר פזמונט המצעד השנתי של גלגלצ לשנת ה'תשס"ח, מתוך אתר פזמונט